                KBE Dictionary Readme


   Поздравления, Вие избрахте водещият Българско-Английски
и Английско-Български речник.




         СЪДЪРЖАНИЕ:
   1. За продукта.
   2. Инсталиране.
   3. Ако нямате кирилица.
   4. Лиценз.
   5. Благодарности.
   6. Коментари и забележки.




         1. ЗА ПРОДУКТА.

   KBE Dictionary е написан отначало вариант на популярния
речник SA Dictionary. Но има няколко съществени разлики.
KBE Dictionary е с отворен изходен код което означава, че
може да бъде компилиран на всяка платформа. Като за целта е
е необходимо да имате X11R6 или по-нова версия и Qt 2.0 или
по-нова версия. И естествено трябва да имате GNU C/C++
компилатора инсталиран на вашата система. Друго предимство
пред SA Dictionary е, че KBE Dictionary използва по-голяма
база с данни. Всъщност базата с данни е взета от Otto
Dictionary с разрешението на автора на Otto Dictionary.
Преработена е леко и е смесена с базата на SA Dictionary.
Така, че KBE Dictionary ползва тези две бази данни.
Естествено с разрешението на авторите на съответните
продукти. На базата на изходните кодове и богатата база
с данни могат да се създават нови приложения. Продуктът
се разпространява под GPL.
   Съкращението KBE идва от KDE Bulgarian English. Като
добавим и Dictionary името на продукта става kbedic.
За да ползвате продукта не е необходимо да имате KDE
инсталирано. Необходимо е само да имате Qt библиотеката.
Ако имате KDE инсталирано значи всичко е наред.




         2. ИНСТАЛИРАНЕ.

   2.1 Компилирането и инсталирането на KBE Dictionary е
изключително лесно и просто упражнение. Продукта се
разпространява с GNU make конфигурационни файлове и
скриптове. Всичко което трябва да направите се състои
в изписването на следните три команди в директорията
със изходния код на KBE Dictionary (директорията в
която се намира README файла, който четете в момента).

   ./configure
   make
   make install

   Ако имате KDE 2 инсталирано и искате да речника да
бъде съвместим с него и да работи като KDE 2 приложение
използвайте опцията "--with-kde".

   ./configure --with-kde

   За да изпълните последната команда "make install"
трябва да бъдете root (su).

   Първата команда е конфигурационен скрипт, който
ще анализира системата ви и ще направи проверка дали
имате GNU C/C++, X11R6 и Qt инсталирани. Ако има
проблеми скрипта ще издаде съответните съобщения за грешка.
Най-вероятния проблем, който може да възникне е скрипта
да не може да намери Qt библиотеката. Ако го имате
инсталирано и скрипта не може да го намери, трябва
да напишете

   ./configure --help

за да прочетете как да укажете пътя до Qt. Ако имате
създадена променлива QTDIR няма да има никакви проблеми.
Най-вероятно такава има така, че не се плашете. :-)

   Втората команда "make" компилира KBE Dictionary.
Вероятността да има проблеми е минимална. На теория
трябва да се компилира без проблеми. :-)

   Третата команда "make install" инсталира
KBE Dictionary. За да изпълните тази команда трябва да
бъдете root (su). Копират се следните файлове в
следните директории:

kbedic     - /usr/local/bin
engbul.dat - /usr/local/share
buleng.dat - /usr/local/share

   На някой дистрибуции директориите може да са различни
от горните. Може вместо "/usr/local/" да се използва само
"/usr/" или друга представка. Тези директории са
стандартни за инсталирането на приложения и KBE Dictionary
не се влияе от конкретната дистрибуция. Ако се
интересувате къде точно се копират файловете може да
следите съобщенията, които издава "make install". Ако
искате да деинсталирате продукта може просто да изтриете
тези файлове.

   След като изпълните тези три команди на теория
KBE Dictionary би трябвало да работи. В X обкръжение
(при стартиран X сървър) в конзолен прозорец напишете

   kbedic

и всичко би трябвало да тръгне на шест (осем). :-)


   2.2. Ако искате да създадете връзка (link) от десктопа
или менюто към приложението, в поддиректорията "src"
има две икони на KBE Dictionary. Можете да ги копирате
в съответната директория на KDE или там някъде другаде
и да си направите една хубава връзка (link) като
слънце. :-) Файловете се намират в и се казват:

   src/kbedicicon.xpm
   src/kbediciconmini.xpm


   2.3 KBE Dictionary търси файловете с данни в
директорията:

   /usr/local/share/

съответно проверява за:

   /usr/local/share/engbul.dat
   /usr/local/share/buleng.dat

Вижте забележката за директориите малко по-горе в текста.
Ако нямате права за достъп до съответните директории
за инсталиране може да копирате файловете с данни където
си искате и да укажете на KBE Dictionary къде да ги търси.
KBE Dictionary използва скрития файл ".kbedic", който се
намира във Вашата "HOME" директория да записва и
възстановява опциите, които сте му задали. Примерно
използван шрифт и опциите в главното меню "Tools/Options".
Този файл е текстов и се създава автоматично при първото
стартиране на KBE Dictionary. Достъпа до този файл се
извършва главно от програмата и ръчното редактиране на
опции не е желателно. Разбира се KBE Dictionary има
стойности по подразбиране, които се зареждат ако този файл
липсва или просто съответните опции не са зададени. В този
файл може да укажете път до файловете с данни, ако те не
са разположени по стандарта. Може да редактирате този файл
с помощта на текстов редактор. В него трябва да зададете
следните опции:

      EngBulDat=/path/to/engbul.dat
      BulEngDat=/path/to/buleng.dat

Внимавайте при набирането защото опциите и пътя правят
разлика между малки и големи букви. "/path/to" описва
пълния път от главната директория до файла. Пример:

      EngBulDat=/home/user/dic/engbul.dat
      BulEngDat=/home/user/dic/buleng.dat

Където "user" е Вашето "User Name".

   Не е желателно да коригирате останалите опции в
конфигурационния файл.




         3. АКО НЯМАТЕ КИРИЛИЦА

   Повечето нови дистрибуции на Linux са кирилизирани
така, че едва ли ще се наложи да използвате тези опции.
Библиотеката Qt 2.3 и по-висока поддържа CP1251 кодиране
и също така автоматично прекодира между KOI8-R и CP1251.
X сървърът 4.0 идва с шрифтове KOI8-R. Единственото, което
трябва да направите е да изберете шрифт, които има KOI8-R
кодиране. На Red Hat 7.1 на който са инсталирани KOI8-R
шрифтове и няма нищо допълнително инсталирано речникът
работи без проблеми. Трябва само от Tools/Font да изберете
шрифт който има KOI8-R кодиране.

   На старите дистрибуции може да ползвате KBE Dictionary
и без да имате инсталирана кирилица на системата. За целта
има две опции в менюто "Tools/Options" - "Latin output" и
"Latin input".


   3.1. Latin output показва превода на думата с Английски
букви, като Българските букви се заместват с Английски
по фонетичен признак. Като буквите в превода се заместват
с близките по фонетично звучене английски букви а буквите
в List Box-а се заместват с буквите от Latin Input с цел
ако скролирате из List Box-а да се извършва автоматичен
превод на думата. Вижте таблицата по-долу.


   3.2. Latin input позволява да въвеждате Български думи
като се използват Английските букви. Ако опцията е включена
то думите въведени само с главни Английски букви ще се
тълкуват като Български думи. Заместването между Английски
и Български букви се извършва по PHONETIC (QWERTY)
подреждането на Българските букви по клавиатурата.


   3.3. Кодова таблица за "Latin output" и "Latin input":

Bg- Out - In
=============
А - A   - A
Б - B   - B
В - V   - W
Г - G   - G
Д - D   - D
Е - E   - E
Ж - J   - V
З - Z   - Z
И - I   - I
Й - J   - J
К - K   - K
Л - L   - L
М - M   - M
Н - N   - N
О - O   - O
П - P   - P
Р - R   - R
С - S   - S
Т - T   - T
У - U   - U
Ф - F   - F
Х - H   - H
Ц - C   - C
Ч - CH  - ~ `
Ш - SH  - [ {
Щ - SHT - ] }
Ъ - Y   - Y
Ы - X   - : ;
Ь - X   - X
Э - EI  - ' "
Ю - IU  - \ |
Я - IA  - Q




         4. ЛИЦЕНЗ

    GPL, see COPYING



         5. БЛАГОДАРНОСТИ

   Стефан Ангелов - автор на удобния графичен интерфейс.
      stang@iname.com
      http://sa.dir.bg

   Панайот Яназов (Ото) - автор на речника с повече думи.
      otto@haemimont.bg
      http://get.to/otto/

   Антон Зиновиев - за правилната кирилизация на продукта.
      anton@lml.bas.bg

   Димитър Пейков - за промени в инсталационните скриптове
и тестване на речника на FreeBSD.




         6. КОМЕНТАРИ И ЗАБЕЛЕЖКИ

   Радостин Раднев - поддръжка на продукта и автор на
голяма част от кода.
      radnev@yahoo.com, radnev@users.sourceforge.net
      http://members.xoom.com/radnev

   Генко Бостанджиев - изпитател и web дизайн на страницата
на проекта.
      bostandjiev@yahoo.com, ghenko@users.sourceforge.net
      http://ghenko.search.bg/

   Кирилл Стоименов - изпитател и проверка на кода.
      solidcode@users.sourceforge.net
